Pandamõmmi pesa
Pandamõmmi pesa
Mänguasjamaa
16 Veebruar 2010
TÖÖPÜKSIDÕmblesin siis oma pisipõnnile (poolteiseaastane) tööpükse. Nagu ma kuskil juba mainisin, on ta meil kõva töömees ja töötab põhiliselt põrandalapina
Kuna tegu on tõesti selliste päris tööpükstega, millega külla ei lähe, siis otsustasin kasutada olemasolevaid vanu riideid ära ja kaunistada need lihtsalt kangaribadest (neid on mul ulmepalju. ema kingitus ) välja lõigatud piltidega. Kasutasin sedasama lihtsat pükste lõiget, millega tegin ka tudukad. Lihtsad kummiga püksid.
Need esimesed on tehtud ühest minu teisme-east jäänud seelikuga. Olid sellised natuke teksavälimusega aga muidu mingi muu suht tugevast ja paindlikust materjalist ülepõlve laiad seelikud. Hästi moodsad... aga minule ei meeldinud ja nii jäi ta suht korralikuna lihtsalt seisma. Nüüd sai poja sest püksid ja ülegi jäi!
Pildid ka kangaribast ja seetõttu veits poolikud... aga ikkagi kangelased
Eest ja tagant: Need tegin oma venna vanast kampsikust, ka vist umbes tema teisme-east sesima jäänud. Kuna ta väljastpoolt oli ikka veitsa kulunud välimusega, siis tegin püksid meelega pahupidi. Lähedalt vaadates on alläärte pahupidiõmblused näha, aga tänapäeval võib ju igatmoodi
Pildid fliiskanga ribadest.
Eestpoolt ja tagantpoolt: Aga erilist tähelepanu tahaks pöörata sellele püksipaarile. Tegin selle vanast sviitrist, sellisest päris paksust ja välja tulid ehtsad karupüksid! :O See oli mulle muidugi üllatus, ega ma seda ei taotlenud. Kuna see oli kudum, siis tegin kõik õmblused siksakiga ja üleüldse ei koonerdanud kuskil äärte siksakkimisel
Päris normaalsed tulid välja ja julgustan kõiki emmesid isside vanu sviitreid jms. pisipõnnide soojadeks püksteks muutmisele!
Pildid fliiskangaribadelt.
Eestpoolt ja tagantpoolt:Sättisin kõiki pükse õmmeldes lõiked nii, et allääred jäid kampsiku/sviitri/seeliku alläärde ja säärte allotste viimistlemine jäi ära.